અમદાવાદ ખાતે ભગવાન જગન્નાથજીની 136મી રથયાત્રાનો નિયત સમયે પ્રારંભ થઇ ગયો છે. આ રથયાત્રા સુપ્રસિદ્ધ જગન્નાથ મંદિર, જમાલપુર ખાતેથી જય રણછોડ, માખણ ચોર, જય જગન્નાથના નાદ સાથેથી નીકળી છે. સવારે ચાર વાગ્યેથી જ મંદિર ખાતે મોટી સંખ્યામાં શ્રદ્ધાળુઓ ઉમટી પડ્યા હતા. આ તકે ગુજરાતના મુખ્યમંત્રી નરેન્દ્ર મોદીએ બ્લોગ લખ્યો છે અને શ્રદ્ધાળુઓને સંબોધતા કહ્યું છે કે, ભગવાન જગન્નાથની ભક્તિમાં મસ્ત બનીને અમદાવાદની ગલીઓ "જય રણછોડ, માખણ ચોર"ના નારાઓથી વાતાવરણ ગૂંજી ઉઠશે. અહીં તેમનો બ્લોગ અક્ષરસઃ આપવામાં આવ્યો છે.